OTMga kirishda maktab baholarini hisobga olish nizomi tasdiqlandi

Hukumat qarori bilan Ta’lim tashkilotlari bitiruvchilari baholarining o‘rtacha ko‘rsatkichini hisoblash va uni oliy ta’lim tashkilotlariga kirish imtihonlarida inobatga olish tartibi to‘g‘risidagi nizom tasdiqlandi. Bu haqda “Huquqiy axborot” Telegram-kanali xabar berdi.
Nizomga muvofiq, maktab bitiruvchilarining shahodatnomasidagi 11 yillik ta’limning so‘nggi 6 yillik baholari OTMga kirishdagi balga qo‘shiladi. Baholar elektron platformalar orqali hisoblanadi va DTMning ABITUR dasturiga yuboriladi.
Baholarning o‘rtacha ko‘rsatgichi 6−11-sinflardagi yoki 6−9-sinflar va 1−2-bosqichlardagi yillik baholarning umumiy yig‘indisini o‘qitilgan fanlarga bo‘lish orqali chiqariladi.

Maksimal ball 100 foiz deb olinadi va ballar baho tizimiga quyidagicha o‘tkaziladi:
Ushbu tartib 2022/2023 yil o‘quv yilidan qo‘llaniladi.
Fevral oyi avvalida “Gazeta.uz” OTMga kirishda maktab bitiruvchilarining baholarini hisobga olish tartibi belgilanayotgani haqida yozgan edi.